ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
ராஜீவ் காந்தி தேசிய இளைஞர் மேம்பாட்டு நிறுவனம் நடத்திய ஊழல் தடுப்பு விழிப்புணர்வு வார விழா இன்று நிறைவடைந்தது
ஸ்ரீபெரும்புதூரில் உள்ள ராஜீவ் காந்தி தேசிய இளைஞர் மேம்பாட்டு நிறுவனம் சார்பில் ஊழல் தடுப்பு விழிப்புணர்வு வார விழா 31 அக்டோபர் 2022 முதல் நவம்பர் 4, 2022 வரை கொண்டாடப்பட்டது. ஆசிரியர்கள், மாணவர்கள் மற்றும் பணியாளர்களுக்கான பல மொழிப் போட்டிகள் இவ்விழாவில் நடத்தப்பட்டன.
31 அக்டோபர் 2022 அன்று, இயக்குநர், பேராசிரியர் சிப்நாத் டெப் அவர்கள் உறுதிமொழி வாசிப்புடன், நிகழ்ச்சி தொடங்கியது. மாணவர்கள், ஆசிரியர்கள் மற்றும் ஊழியர்கள் உறுதிமொழி ஏற்றனர்.
இன்று  திருமதி.ஆர். பிரேமி, ஐ.ஆர்.எஸ்., வருமான வரித்துறை கூடுதல் ஆணையர், டி.டி.எஸ்., சென்னை சிறப்புரை ஆற்றினார். வருமான வரித் துறையால் மக்களுக்குச் செய்யப்படும் சேவையின் முக்கியத்துவத்தையும், அனைத்துத் துறைகளிலும் ஊழலைத் தடுப்பதில் வருமான வரி ஆணையர் அலுவலகத்தின் பங்கேற்பையும் அவர் எடுத்துரைத்தார். அரசாங்கத்தின் உயர் பதவியை ஏற்பதற்கு முன், இளைய தலைமுறையினர் தங்கள் இலக்குகளை நிர்ணயிக்க வேண்டும் என்றும், அவர்களின் எண்ணங்களில் ஒருமைப்பாடு, மனதில் நேர்மை இருப்பதை உறுதி செய்ய வேண்டும் என்றும் அறிவுறுத்தினார்.
"மெழுகுவர்த்திகள்” தன்னார்வ தொண்டு நிறுவனத்தின் மாணவர்கள் குழு "பொம்மலாட்டம்” நிகழ்ச்சியில், சரியான நடைமுறைகள் மற்றும் ஊழலை ஒழிப்போம் என்னும் கதைகள் பார்வையாளர்களை பெரிதும் கவர்ந்தன.
பல்வேறு போட்டிகளில் வெற்றி பெற்றவர்களுக்கு கூடுதல் ஆணையர் பரிசுகள் மற்றும் சான்றிதழ்களை வழங்கினார். ஒரு வாரம் முழுவதுமான நிகழ்ச்சி ஆசிரியர் குழுவுடன் ஏற்பாடு செய்யப்பட்டது. முனைவர் ஷர்மிஸ்தா பட்டாச்சார்ஜியின் உதவியுடன், முனைவர் பி. தியாகராஜன், கணினி அறிவியல் இணைப் பேராசிரியர் அனைத்து ஏற்பாடுகளையும் செய்திருந்தார். விழாவில் பேராசிரியர்கள், பணியாளர்கள் மற்றும் மாணவர்கள் கலந்து கொண்டனர்.
ரெயில்வே அமைச்சகம்
பனிமூட்டக் காலங்களில்இந்திய ரயில்வே சேவையில் கால தாமதத்தைக் குறைப்பதற்கு நடவடிக்கை மேற்கொள்ளப்படும்
நம்நாட்டின் வடக்குப் பகுதிகளில், ஏற்படும் பனிமூட்டங்களிலிருந்து ரயில் பயண சேவையை பாதுகாப்பானதாக மாற்றுவதற்கு பல்வேறு நடவடிக்கைகள் மேற்கொள்ளப்பட்டு வருகிறது. குறிப்பாக விபத்து ஏற்படுவதைத் தடுப்பது மற்றும் ரயில் சேவையின் கால தாமதத்தைக் குறைப்பது போன்றவற்றில் தனிக் கவனம் செலுத்தப்படும்.
ரயில் இஞ்சின்களில் பனி மூட்டத்தை நீக்கும் கருவிகள் பொருத்தப்படுவது, அதிக ஒலி எழுப்பக்கூடிய கருவிகளை பொருத்துதல், தண்டவாளங்களுக்கு அருகில், வெள்ளைநிற கோடுகள் இடுவது, லெவல் கிராசிங் பகுதிகளில் விசில் சப்தத்தை எழுப்பக் கூடிய கருவிகள் மற்றும் எல்இடி பல்புகளை பொருத்துதல், பிரதிபலிக்கக் கூடிய சிக்மா வடிவிலான சிக்னல் அமைப்பது, 60 கிலோ மீட்டரிலிருந்து 75 கிலோ மீட்டர் வேகத்தில் மட்டுமே ரயிலை இயக்குவது போன்ற முக்கிய நடவடிகைகள் மேற்கொள்ளப்படும்.
தொழிலாளர் மற்றும் வேலைவாய்ப்பு அமைச்சகம்
தொழிலாளர் மற்றும் வேலை வாய்ப்பு அமைச்சகத்தால் ஏற்பாடு செய்யப்பட்டுள்ள இலவச முன்னெச்சரிக்கை தவணை தடுப்பூசி இயக்கம்
தொழிலாளர் மற்றும் வேலை வாய்ப்பு அமைச்சகம், '75-வது ஆண்டு சுதந்திரதினப் பெருவிழா'வின் ஒரு பகுதியாக கொவிட்-19 இலவச முன்னெச்சரிக்கை தவணை தடுப்பூசி இயக்கத்தை இன்று ஷ்ரம் சக்தி பவனில் ஏற்பாடு செய்திருந்தது. தொழிலாளர் மற்றும் வேலைவாய்ப்பு, சுற்றுச்சூழல், வனம் மற்றும் பருவநிலை மாற்றத்துக்கான அமைச்சர் திரு.பூபேந்திர யாதவ், இலவச முன்னெச்சரிக்கை தவணை தடுப்பூசியை செலுத்திக் கொண்டு இயக்கத்தை தொடங்கி வைத்தார். தொழிலாளர் மற்றும் வேலைவாய்ப்பு அமைச்சகத்தின் செயலாளர் திரு.சுனில் பர்த்வாலுக்கும் இலவச முன்னெச்சரிக்கை தவணை தடுப்பூசி செலுத்தப்பட்டது.
கொவிட்-19 இலவச முன்னெச்சரிக்கை தவணை தடுப்பூசியை செலுத்திக் கொண்ட பின் பேசிய அமைச்சர், தகுதியான நபர்கள் அனைவரும் தடுப்பூசி செலுத்திக் கொள்ளுமாறு வேண்டுகோள் விடுத்தார். தங்களை பாதுகாத்துக் கொள்வதன் மூலம் சமுதாயத்தையும், நாட்டையும் கொவிட்-19 பெருந்தொற்றிலிருந்து காப்பாற்ற முடியும் என்றும் அவர் கூறினார். தொழிலாளர் மற்றும் வேலைவாய்ப்பு அமைச்சகத்தின் அனைத்து ஊழியர்களுக்கும், மற்றும் இந்தியா முழுவதும் உள்ள அதன் அமைப்பை சேர்ந்தவர்களுக்கும் வரும் 75 நாட்களில், இஎஸ்ஐ மருத்துவமனை மருத்துவர்கள், ஊழியர்கள் மூலம் இலவச முன்னெச்சரிக்கை தவணை தடுப்பூசி செலுத்தப்படும் என்று தெரிவித்தார். இந்த நிகழ்ச்சியின்போது 150-க்கும் மேற்பட்டவர்களுக்கு இலவச முன்னெச்சரிக்கை தவணை தடுப்பூசி செலுத்தப்பட்டது.
தகுதியான நபர்கள், இந்தியா முழுவதுமுள்ள அரசு தடுப்பூசி மையங்களில் இலவச முன்னெச்சரிக்கை தவணை தடுப்பூசி செலுத்திக் கொள்ள, இந்திய அரசு ஒரு இயக்கத்தை தொடங்கியுள்ளது. எந்தவொரு இஎஸ்ஐ மருத்துவமனைகளிலும் இலவச முன்னெச்சரிக்கை தவணை தடுப்பூசி செலுத்திக் கொள்ளலாம். சுதந்திரதின 75-வது ஆண்டைக் குறிக்கும் வகையில், தடுப்பூசி இயக்கம் இன்று தொடங்கி அடுத்த 75 நாட்களுக்கு நடைபெறுகிறது.
பிரதமர் அலுவலகம்
பாங்காக்கில் நடைபெற்ற 16-வது இந்தியா – ஆசியான் உச்சிமாநாட்டில் பிரதமர் கலந்துகொண்டார்
பிரதமர் திரு நரேந்திர மோடி தாய்லாந்தின் பாங்காக்கில் இன்று நடைபெற்ற 16-வது ஆசியான் – இந்தியா உச்சிமாநாட்டில் கலந்துகொண்டார்.
16-வது இந்தியா – ஆசியான் உச்சிமாநாட்டில் தாம் கலந்துகொள்வது பெருமகிழ்ச்சி அளிப்பதாக அவர் தெரிவித்தார். இனிய விருந்தோம்பலுக்காக தாய்லாந்தைப் பாராட்டிய அவர், அடுத்த ஆண்டு உச்சிமாநாட்டில் தலைவராக பொறுப்பேற்கவுள்ள வியட்நாமுக்கு வாழ்த்துகளைத் தெரிவித்துக்கொண்டார்.
இந்தியாவின் கிழக்கு நோக்கிய கொள்கை, இந்தோ – பசிபிக் ஒத்துழைப்பில் குறிப்பிடத்தக்க அம்சமாக உள்ளது என்று கூறிய பிரதமர், கிழக்கு நோக்கிய கொள்கையில் ஆசியான் முக்கிய இடத்தில் உள்ளதாகத் தெரிவித்தார். வலுவான ஆசியான் அமைப்பு இந்தியாவுக்கு பெரும் பயனை விளைவிக்கும். தரைவழி, கடல்வழி, வான்வழி மற்றும் டிஜிட்டல் தொடர்புகளை மேம்படுத்த வேண்டியதன் அவசியத்தை அவர் சுட்டிக்காட்டினார். ஒரு பில்லியன் இந்திய கடன் வரி, டிஜிட்டல் தொடர்புகளை மேம்படுத்துவதற்கு உரிய பயனை அளிக்கும் என்று அவர் கூறினார்.
கடந்த ஆண்டின் உச்சிமாநாடு மற்றும் சிங்கப்பூரில் சாதாரண முறையில் நடந்த உச்சிமாநாட்டின் முடிவுகள் அமலாக்கப்பட்டது இந்தியாவையும், ஆசியானையும் மிகவும் நெருக்கத்தில் கொண்டுவந்துள்ளது என்று பிரதமர் எடுத்துரைத்தார். இந்தியாவுக்கும், ஆசியானுக்கும் பரஸ்பரம் நன்மை தரக்கூடிய பகுதிகளில் இந்தியா ஒத்துழைப்பையும், கூட்டாண்மையையும் அதிகரிக்க விரும்புகிறது. விவசாயம், ஆராய்ச்சி, பொறியியல், அறிவியல், தகவல் தொடர்பு ஆகியவற்றில் கூட்டு முயற்சிகளை மேற்கொள்ளவும், ஒத்துழைப்பை வழங்கவும் இந்தியா தயாராக உள்ளது என்று அவர் தெரிவித்தார்.
கடல்சார் பாதுகாப்பு, நீலப் பொருளாதாரம் உள்ளிட்ட அம்சங்களில் ஒத்துழைப்பை வலுப்படுத்த இந்தியா விரும்புவதாக பிரதமர் தெரிவித்தார். இந்தியா – ஆசியான் தடையற்ற வர்த்தக ஒப்பந்தத்தை மறு ஆய்வு செய்ய வேண்டும் என அண்மையில் எடுக்கப்பட்ட முடிவை வரவேற்பதாகத் தெரிவித்த அவர், இது இரு தரப்புக்கும் இடையே பொருளாதார கூட்டாண்மையை முன்னேற்றும் என்று தெரிவித்தார்.
•••••••••••••
(Visitor Counter : 126
குடியரசுத் துணைத் தலைவர் செயலகம்
ரம்ஜான் பண்டிகையையொட்டி குடியரசுத் துணைத் தலைவர் வாழ்த்து
ரம்ஜான் பண்டிகையையொட்டி நாட்டு மக்களுக்கு குடியரசுத் துணைத் தலைவர் வாழ்த்து தெரிவித்துள்ளார்.
மகிழ்ச்சி மிகுந்த தருணமான ரம்ஜான் பண்டிகையை முன்னிட்டு எனது இதயம் கனிந்த நல்வாழ்த்துகளை நாட்டு மக்களுக்கு தெரிவித்துக் கொள்கிறேன். புனித ரமலான் மாதத்தின் முடிவில் வரும் ரம்ஜான் பண்டிகை ஒருங்கிணைந்து கொண்டாடுவதற்கும் ஒருவரோடு ஒருவர் நமது மகிழ்ச்சியை பகிர்ந்து கொள்வதற்கும் ஏதுவான மிகச்சிறந்த நிகழ்வு என்று தமது வாழ்த்து செய்தியில் குடியரசு துணைத் தலைவர் குறிப்பிட்டுள்ளார்.
மகிழ்ச்சியும், நன்றியறிதலும் நிறைந்த நன்னாளாக கருதப்படும் இந்த நாளில் கருணை, பரோபகாரம் மற்றும் ஒற்றுமை ஆகியவற்றின் இதயமாக இந்தப் பண்டிகை திகழ்கிறது. ஒருங்கிணைப்பின் பாலமாக தொடர்வதோடு மனித சமுதாயத்திற்கு சேவை செய்வதற்காக நம்மை நாமே மறு அர்ப்பணிப்பு செய்து கொள்வோம் என்று அந்த வாழ்த்து செய்தியில் அவர் தெரிவித்துள்ளார்.
கப்பல் போக்குவரத்து அமைச்சகம்
புதுதில்லியில் அக்டோபர் மாதம் நடைபெறவுள்ள உலகளாவிய கடல் சார் உச்சி மாநாடு தொடர்பாக 40-க்கும் மேற்பட்ட நாடுகளின் தூதரக அதிகாரிகளுக்கு மத்திய கப்பல் துறை அமைச்சர் திரு சர்பானந்த சோனோவால் எடுத்துரைத்தார்
மத்திய துறைமுகங்கள் மற்றும் கப்பல் துறை அமைச்சர் திரு சர்பானந்தா சோனோவால் இல்லத்தில் இன்று  சர்வதேச பிரமுகர்களின் கூட்டம் நடைபெற்றது. 21 நாடுகளின் தூதர்கள், உயர் அதிகாரிகள், வர்த்தகத் துறை அதிகாரிகள் உட்பட 40 க்கும் மேற்பட்ட நாடுகளின் பிரமுகர்கள் இந்தக் கூட்டத்தில் பங்கேற்றனர். 2023 அக்டோபரில் புதுதில்லியில் நடைபெறவுள்ள உலகளாவிய கடல்சார் இந்தியா உச்சிமாநாடு 2023 தொடர்பாக இந்தக் கூட்டத்தில் ஆலோசிக்கப்பட்டது.
மத்திய கப்பல் துறை இணை அமைச்சர் திரு ஸ்ரீபாத் நாயக், வெளியுறவுத் துறை இணை அமைச்சர் திரு ராஜ்குமார் ரஞ்சன் சிங், வெளியுறவுத் துறை இணையமைச்சர் திருமதி மீனாட்சி லேகி, வெளியுறவுத்துறை இணையமைச்சர் வி.முரளிதரன் ஆகியோரும் இதில் கலந்து கொண்டார்.
கூட்டத்தில் பேசிய திரு சர்பானந்த சோனோவால் கடல்சார் துறையில் இந்தியாவுக்கு மிகச் சிறந்த திறன் உள்ளது என்று கூறினார். உலகமயமாக்கலில், கடல்சார் துறை பொருளாதார வளர்ச்சியின் முக்கிய அம்சமாக உருவெடுத்துள்ளது என்று அவர் குறிப்பிட்டார். இந்தியாவின் துறைமுகங்கள் மற்றும் நீர்வழிப் பாதைகள் உலகளாவிய அளவில் வர்த்தகத்திற்கு உகந்ததாக தற்போது மாற்றப்பட்டுள்ளன என்று அவர் கூறினார். நமது பிரதமர் திரு நரேந்திர மோடியால் தொடங்கப்பட்ட முக்கிய திட்டமான "சாகர்மாலா" இந்தியத் துறைமுகங்களின் செயல்திறனை மேலும் மேம்படுத்துவதாக திரு சர்பானந்த சோனோவால் தெரிவித்தார்.
2023 அக்டோபர் 17 முதல் 19 வரை புதுதில்லியில் உள்ள பிரகதி மைதானத்தில் உலகளாவிய கடல்சார் உச்சிமாநாடு நடைபெற உள்ளது.
இந்த மாநாடு தொடர்பான கூடுதல் விவரங்களை, அதிகாரப்பூர்வ இணையதளமான www.maritimeindiasummit.com என்ற தளத்தில் தெரிந்து கொள்ளலாம்.
தொலைதொடர்பு மற்றும் தகவல் தொழில்நுட்ப அமைச்சகம்
மையப்படுத்தப்பட்ட வழி உரிமை அனுமதிகளுக்கான “ விரைவு சக்தி சஞ்சார்” தளத்தை தொலைத்தொடர்புத் துறை தொடங்கியுள்ளது
நாடு முழுவதும், குறிப்பாக கிராமப்புறங்களில் அகண்ட அலைவரிசை சேவைகளுக்கான உலகளாவிய மற்றும் சமமான அணுகல், பிரதமர் திரு நரேந்திர மோடியின் மிக முக்கியமான தொலைநோக்கு பார்வைகளில் ஒன்றாகும். பிரதமரின் விரைவு சக்தி தேசிய பெருந்திட்டத்திற்கு இணங்க, மத்திய தகவல் தொடர்பு, மின்னணுவியல் மற்றும் தகவல் தொழில்நுட்பம் மற்றும் ரயில்வே துறை அமைச்சர் திரு அஷ்வினி வைஷ்ணவ், இன்று மையப்படுத்தப்பட்ட வழி உரிமை அனுமதிகளுக்கான  “விரைவு சக்தி சஞ்சார்” வலைதளத்தைத் தொடங்கியுள்ளார்.
இந்நிகழ்ச்சியில் பல்வேறு மாநில தலைமைச் செயலாளர்கள் மற்றும் தகவல் தொழில்நுட்பச் செயலாளர்கள் மற்றும் நாடு முழுவதிலுமிருந்து பிரதிநிதிகள் கலந்து கொண்டனர்; பிபிஎன்எல், பாரதி ஏர்டெல் லிமிடெட், பிஎஸ்என்எல்/எம்டிஎன்எல், ரிலையன்ஸ் ஜியோ, ஸ்டெர்லைட், வோடோபோன் போன்ற பல்வேறு தொலைத்தொடர்பு சேவை வழங்குநர்களின்  தலைமை செயல் அதிகாரிகள், தலைவர் மற்றும் நிர்வாக இயக்குநர்கள், உள்ளிட்டோர் கலந்து கொண்டனர். ஒவ்வொரு குடிமகனுக்கும் அகண்ட அலைவரிசை உள்கட்டமைப்பை ஒரு முக்கிய பயன்பாடாக வழங்குதல், தேவைக்கேற்ப நிர்வாகம் மற்றும் சேவைகள் மற்றும் குறிப்பாக, நமது குடிமக்களின் டிஜிட்டல் அதிகாரமளிக்கும் வகையில், தேசிய அகண்ட அலைவரிசை இயக்கத்தின் பார்வைப் பகுதிகளைக் கருத்தில் கொண்டு இந்த வலைதளம் உருவாக்கப்பட்டுள்ளது.
தேசிய அகண்ட அலைவரிசை மிஷன்  டிசம்பர் 17, 2019 அன்று தொலைத்தொடர்புத் துறையால்  உருவாக்கப்பட்டது; நாடு முழுவதும், குறிப்பாக கிராமப்புற மற்றும் தொலைதூர பகுதிகளில் உள்ள அகண்ட அலைவரிசை சேவைகளுக்கான உலகளாவிய மற்றும் சமமான அணுகலை எளிதாக்கும் நோக்கத்தை நிறைவேற்ற, நாடு முழுவதும் டிஜிட்டல் தகவல் தொடர்பு உள்கட்டமைப்பை மென்மையாகவும் திறமையாகவும் பயன்படுத்துவதன் மூலம் உள்கட்டமைப்பின் முதுகெலும்பை உருவாக்குவது அவசியம். அதை உறுதி செய்ய, DoT, “விரைவு சக்தி சஞ்சார்” தளத்தை அறிமுகப்படுத்தியுள்ளது. இது தேசிய டிஜிட்டல் தொடர்பு கொள்கை-2 இல் திட்டமிடப்பட்டுள்ள "அனைவருக்கும் அகண்ட அலைவரிசை " என்ற இலக்கை அடைவதற்கான வலுவான வழிமுறையை வழங்கும்.
இந்த நிகழ்ச்சியில் உரையாற்றிய தொலைத்தொடர்பு துறை அமைச்சர் “இந்த தளம், பிரதமரின் தொலைநோக்கு பார்வைக்கு ஏற்ப, தொலைத்தொடர்பு உள்கட்டமைப்புப் பணிகளுக்கான “வணிகம் செய்வதை எளிதாக்குதல்” என்ற நோக்கத்தை செயல்படுத்தும் வகையில் இயங்கும். பல்வேறு சேவை மற்றும் உள்கட்டமைப்பு வழங்குநர்களின் விண்ணப்பங்களுக்கு சரியான நேரத்தில் தீர்வு காணும் வகையில், விரைவான உள்கட்டமைப்பு உருவாக்கத்தை செயல்படுத்துகிறது, இது 5ஜி நெட்வொர்க்கை சரியான நேரத்தில் வெளியிடுவதற்கும் உதவும்’’ என்று கூறினார்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1825332
பாதுகாப்பு அமைச்சகம்
கொரோனா வீரர்களுக்கு இந்தியா தலைவணங்குகிறது
கொரோனாவைக் கட்டுப்படுத்தும் தேசிய முயற்சிக்கு இந்திய விமானப் படை, உள்நாட்டு அளவிலும், வெளிநாட்டு அளவிலும் மனிதர்களையும் பொருட்களையும் ஏற்றிச் செல்வதன் மூலம் பங்களித்து வருகிறது. மருத்துவர்கள், துணை மருத்துவப் பணியாளர்கள் போன்ற ஏராளமானவர்களையும், கோவிட் தொற்று பரிசோதனைக் கூடங்களை அமைப்பதற்கான உபகரணங்களையும் ஏற்றிச் செல்வதுடன், 600 டன்னுக்கும் அதிகமாக மருத்துவப் பொருட்களையும் கொண்டு சென்றுள்ளது. இந்திய விமானப்படை பணியாளர்கள் கொரோனாவுக்கு எதிரான போராட்டத்தில் தொடர்ந்து பங்களிப்பார்கள். இந்தியாவின் துணிச்சல் மிக்க கொரோனா சேவகர்களுக்கு நன்றி தெரிவிக்கும் வகையில், இந்திய விமானப்படை தனது துணை சேவைகளுடன், தனித்துவமான முறையில் அவர்களுக்கு வணக்கம் தெரிவிக்கத் திட்டமிட்டுள்ளது. கொடிய கொரோனா தொற்று பரவி வரும் நிலையில் முன்பு எப்போதும் கண்டிராத, இந்த அசாதாரண நேரத்தில், தன்னலம் கருதாது, இடையறாமல் பாடுபட்டு வரும் தீரமிக்க கொரோனா வீரர்களுக்கு வணக்கம் செலுத்த இந்திய விமானப்படை விமானங்களைப் பறக்கவிட்டு தலை வணங்க திட்டமிட்டுள்ளது.
மே 3-ம் தேதி, இந்திய விமானப் படையின் ஏராளமான விமானங்களை தில்லி மற்றும் தேசிய தலைநகர் பகுதியில் பறக்க விட முடிவு செய்யப்பட்டுள்ளது. இந்தப் பறக்கும் நடவடிக்கை, இந்திய விமானப் படையின் பயிற்சி நடவடிக்கையுடன் சேர்ந்து நடைபெறும். கோவிட்-19 தடுப்பு தொடர்பாக பொருட்களைக் கொண்டு செல்வதில் ஈடுபடுத்தப்பட்டுள்ள ஹெலிகாப்டர்கள், போக்குவரத்து விமானங்களை இயக்கும் வாய்ப்பாகவும் இது அமையும்.
தில்லியில் கொரோனா சேவகர்களுக்கு நன்றி செலுத்தும் இந்த வான்வழி வணக்க நிகழ்ச்சி காலை 10 மணி முதல் 10.30 மணி வரை நடைபெறும். சுகோய்-30 எம்கேஐ, எம்ஐஜி-29, ஜாகுவார் ஆகியவற்றைக் கொண்ட படை விமானங்கள் ராஜ்பாத் மீது பறக்கும். இந்த விமானங்கள் தில்லியை வட்டப்பாதையில் சுற்றி வரும். இதனை தில்லிவாசிகள் தங்கள் வீடுகளின் கூரைகளில் இருந்தவாறு கண்டு மகிழலாம்.
----------
(
பிரதமர் அலுவலகம்
அப்ளைட் மெட்டீரியல்ஸ் நிறுவனத்தின் தலைமை நிர்வாக அதிகாரி திரு காரி ஈ. டிக்கர்சன் உடன் பிரதமர் சந்திப்பு
பிரதமர் திரு நரேந்திர மோடி வாஷிங்டன் டி.சி-யில் அப்ளைட் மெட்டீரியல்ஸ் நிறுவனத்தின் தலைமை நிர்வாக அதிகாரி
திரு காரி ஈ. டிக்கர்சனை சந்தித்துப் பேசினார்.
இந்தியாவில் குறைக்கடத்தி சூழலியலை வலுப்படுத்துவதில் பங்களிப்பை வழங்குமாறு அப்ளைட் மெட்டீரியல்ஸ் நிறுவனத்தை பிரதமர் கேட்டுக்கொண்டார். இந்தியாவில் செயல்முறை தொழில்நுட்பம் மற்றும் உயர்தர பேக்கேஜிங் திறன்களை மேம்படுத்துவதற்கும் அப்ளைட் மெட்டீரியல்ஸ் நிறுவனத்திற்கு பிரதமர் அழைப்பு விடுத்தார்.
திறன் வாய்ந்த பணியாளர்களை உருவாக்குவதற்காக இந்தியாவில் உள்ள கல்வி நிறுவனங்களுடன் அப்ளைட் மெட்டீரியல்ஸ் நிறுவனம் ஒருங்கிணைந்து செயல்படுவதன் சாத்திய கூறுகள் குறித்தும் பிரதமரும், திரு டிக்கர்சனும் ஆலோசனை நடத்தினார்கள்.
பிரதமர் அலுவலகம்
அடல் பிஹாரி வாஜ்பேயி-யின் பிறந்தநாளை முன்னிட்டு பிரதமர் அவருக்கு மரியாதை செலுத்தினார்
அடல் பிஹாரி வாஜ்பேயி-யின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தினார்.
“முன்னாள் பிரதமர் பாரத் ரத்னா அடல் பிஹாரி வாஜ்பேயி-க்கு, அவரது பிறந்த நாளில் நாட்டு மக்களின் இதய அஞ்சலி” என்று பிரதமர் குறிப்பிட்டுள்ளார்.
Narendra Modi
✔@narendramodi
முன்னாள் பிரதமர் பாரத் ரத்னா அடல் பிஹாரி வாஜ்பேயி-க்கு, அவரது பிறந்த நாளில் நாட்டு மக்களின் இதய அஞ்சலி
தகவல் மற்றும் ஒலிபரப்பு அமைச்சகம்
மாநிலங்களவை உறுப்பினராக பதவியேற்றபின் பிரதமர் நரேந்திர மோடியை சந்தித்தார் மத்திய இணையமைச்சர் டாக்டர் எல்.முருகன்
நாடாளுன்ற மாநிலங்களவை உறுப்பினராக பதவியேற்ற பின்னர் முதன்முறையாக பிரதமர் நரேந்திர மோடியை மத்திய தகவல் மற்றும் ஒலிபரப்புத் துறை, மீன் வளம், கால்நடை பராமரிப்பு மற்றும் பால்வளத்துறை இணையமைச்சர் டாக்டர் எல்.முருகன் இன்று மரியாதை நிமித்தமாக சந்தித்தார்.
அப்போது THIRUKKURAL-PEARLS OF INSPIRATION  என்ற ஆங்கில நூலை அமைச்சர் எல். முருகன், பிரதமர் நரேந்திர மோடிக்கு வழங்கினார்.
புதிய இந்தியாவின் மக்கள் நலனுக்காக தங்கள் ஆற்றல்மிக்க தலைமையின் கீழ் பணிபுரிவதற்கான வழிகாட்டுதல்களை வழங்கவேண்டும் என பிரதமர் நரேந்திர மோடியிடம் அமைச்சர் எல்.முருகன் வேண்டுகோள் விடுத்தார்.
கப்பல் போக்குவரத்து அமைச்சகம்
பெரிய துறைமுகங்களில் முடங்கியுள்ள அரசு தனியார் ஒத்துழைப்பு திட்டங்களுக்கு விரைந்து தீர்வு காண்பதற்கான வழிகாட்டு நெறிமுறைகள்
பின்னணி
நாடு முழுவதும் உள்ள பெரிய துறைமுகங்களில், கடந்த தசாப்தங்களில், வடிவமைத்தல், கட்டுதல், முதலீடு, செயல்படுத்துதல் & மாற்றுதல்  அடிப்படையில் பல்வேறு திட்டங்களில் மத்திய அரசால் தனியார் முதலீடுகள் வரவேற்கப்பட்டன. 1997-ம் ஆண்டு முதலாவது அரசு தனியார் ஒத்துழைப்பு நடைமுறைப்படுத்தப்பட்டது முதல், இந்தத் திட்டத்தை செயல்படுத்துவதில் குறிப்பிடத்தக்க முன்னேற்றம் ஏற்பட்டு வந்தது. தனியார் முதலீடு, திறன் அதிகரித்தல் மற்றும் இயக்கத்திறன் உள்ளிட்ட குறிப்பிடத்தக்க பலன்கள், இந்தத்துறையின் வளர்ச்சிக்கு பங்களிப்பு ஆற்றியுள்ளன. தற்போது, ரூ.27 ஆயிரம் கோடிக்கும் மேற்பட்ட மதிப்பீட்டிலான 34 திட்டங்கள் செயல்பாட்டில் இருப்பதோடு, ரூ.14,000 கோடிக்கு மேல் மதிப்புள்ள 25 திட்டங்களை நடைமுறைப்படுத்துவதற்கான பணிகள் மேற்கொள்ளப்பட்டு வருகிறது. பெரிய துறைமுகங்களின் இயக்கத்திட்டங்களில் ஆண்டுக்கு 350 மில்லியன் டன் திறன் அதிகரித்துள்ளது.
சொத்துக்களை பணமாக்கும் திட்டத்தின் கீழ் 2025-க்குள் 31 திட்டங்கள் ரூ.14,500 கோடி அளவுக்கு வழங்கப்படவுள்ளது. எனினும் பல்வேறு காரணங்களால் சில திட்டங்களின் செயல்பாடுகள் தடைபட்டுள்ளது.
வழிகாட்டு நெறிமுறைகள்
பெரிய துறைமுகங்களில் தடைபட்டுள்ள அரசு – தனியார் ஒத்துழைப்பு திட்டங்களுக்கு தீர்வு காண்பதற்கான வழிகாட்டு நெறிமுறைகளை மத்திய துறைமுகங்கள், கப்பல் & நீர்வழி அமைச்சகம் 10, மே, 2022 அன்று இறுதி செய்துள்ளது.
முழுமையான வழிகாட்டு நெறிமுறைகளை அறிந்து கொள்ள இந்த ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1824427
பிரதமர் அலுவலகம்
டெல்லியில் உள்ள மேஜர் தியான் சந்த் தேசியமைதானத்தில் பிப்ரவரி 16ஆம்தேதி ஆடி மஹோத்சவை பிரதமர் தொடங்கி வைக்கிறார்
இந்த நிகழ்ச்சி பழங்குடியினரின் கலாச்சாரம், கைவினைப்பொருட்கள், உணவு வகைகள், வர்த்தகம் மற்றும் பாரம்பரிய கலைகளை வெளிப்படுத்தும்
பழங்குடியினரால் பயிரிடப்படும் தானியங்களை காட்சிப்படுத்துவதில் சிறப்பு கவனம்
நாட்டின் பழங்குடியின மக்களின் நலனுக்காக நடவடிக்கை எடுப்பதிலும், நாட்டின் வளர்ச்சி மற்றும் முன்னேற்றத்தில் அவர்களின் பங்களிப்புக்கு உரிய மரியாதை அளிப்பதிலும் பிரதமர் முன்னணியில் உள்ளார். தேசிய அளவில் பழங்குடியினரின் கலாச்சாரத்தை வெளிப்படுத்தும் முயற்சியாக, பிரதமர் திரு நரேந்திர மோடி, "ஆடி மஹோத்சவ்", மெகா தேசிய பழங்குடியினர் திருவிழாவை பிப்ரவரி 16 ஆம் தேதி காலை 10:30 மணிக்கு டெல்லியில் உள்ள மேஜர் தியான் சந்த் தேசிய மைதானத்தில் தொடங்கி வைக்கிறார்.
ஆடி மஹோத்சவ் என்பது பழங்குடியினரின் கலாச்சாரம், கைவினைப்பொருட்கள், உணவு வகைகள், வர்த்தகம் மற்றும் பாரம்பரிய கலை ஆகியவற்றை கொண்டாடும் திருவிழாவாகும். இது, பழங்குடியினர் விவகார அமைச்சகத்தின் கீழ் உள்ள பழங்குடியினர் கூட்டுறவு சந்தைப்படுத்தல் மேம்பாட்டு கூட்டமைப்பு லிமிடெட்  அமைப்பு ஆண்டுதோறும் நடத்தும் முயற்சியாகும். இந்த ஆண்டு, பிப்ரவரி 16 முதல் 27 வரை டெல்லியில் உள்ள மேஜர் தியான் சந்த் தேசிய மைதானத்தில் இந்த திருவிழா ஏற்பாடு செய்யப்பட்டுள்ளது.
நிகழ்ச்சி நடைபெறும் இடத்தில் 200க்கும் மேற்பட்ட அரங்குகளில், நாடு முழுவதும் உள்ள பழங்குடியினரின் வளமான மற்றும் பன்முகத்தன்மை கொண்ட பாரம்பரியம் வெளிப்படுத்தப்படும். இந்த மஹோத்சவில் சுமார் 1000 பழங்குடி கைவினைஞர்கள் பங்கேற்பார்கள். 2023 ஆம் ஆண்டு சர்வதேச தினை ஆண்டாக கொண்டாடப்படுவதால், கைவினைப் பொருட்கள், கைத்தறி, மண்பாண்டங்கள், நகைகள் போன்ற வழக்கமான ஈர்ப்புகளுடன், “ஸ்ரீ அன்னை” என்று கூறப்படும் பழங்குடியினரால் பயரிடப்படும் தானியங்களை காட்சிப்படுத்துவதில் சிறப்பு கவனம் செலுத்தப்படும்.
பிரதமர் அலுவலகம்
செஸ் கிராண்ட் மாஸ்டர் பிரக்ஞானந்தாவை அவரது குடும்பத்தினருடன் பிரதமர் சந்தித்தார்
செஸ் கிராண்ட் மாஸ்டர் பிரக்ஞானந்தாவை அவரது குடும்பத்தினருடன் பிரதமர் திரு. நரேந்திர மோடி இன்று 7, லோக் கல்யாண் மார்கில்  சந்தித்தார்.
பிரக்ஞானந்தாவின் எக்ஸ் பதிவுக்கு பதிலளித்துப் பிரதமர் வெளியிட்ட எக்ஸ் பதிவில் கூறியிருப்பதாவது;
"இன்று 7, லோக் கல்யாண் மார்கில்  மிகவும் சிறப்புப் பார்வையாளர்கள் இருந்தனர்.
உங்கள் குடும்பத்தினருடன் உங்களை சந்தித்ததில் மகிழ்ச்சி. @rpragchess.
ஆர்வத்தையும், விடாமுயற்சியையும் வெளிப்படுத்தியிருக்கிறீர்கள். உங்கள் உதாரணம் இந்திய இளைஞர்கள் எந்தக் களத்தையும் எவ்வாறு வெல்ல முடியும் என்பதைக் காட்டுகிறது. உங்களை நினைத்துப் பெருமைப்படுகிறேன்!"
மின்னணு மற்றும் தகவல் தொழில்நுட்பம்
ஸ்டார்ட்-அப் மற்றும் குறு, சிறு நிறுவனங்களுக்கு பலன் அளிக்கும் விதமாக இந்தியா அஞ்சல் துறை, ஷிப்ராக்கெட் என்ற நிறுவனத்தோடு ஒப்பந்தம்
நாடு முழுவதும் மின்னணு வர்த்தக விநியோக சேவையை கடைக்கோடிக்கும் வழங்கும் முறையை ஊக்குவிக்க இந்திய அஞ்சல் துறை, ஷிப்ராக்கெட் என்ற நிறுவனத்தோடு புரிந்துணர்வு ஒப்பந்தம் செய்துள்ளது.
அஞ்சலக சேவைகள், தலைமை இயக்குனர் திரு அலோக் சர்மா மற்றும் ஷிப்ராக்கெட், பிக்கர் நிறுவனங்களின் பிரதிநிதிகள் ஆகியோர் முன்னிலையில் இந்தப் புரிந்துணர்வு ஒப்பந்தம் கையெழுத்தானது. இதன் அடிப்படையில் சுமார் 3 லட்சத்திற்கும் மேலாக வலிமையான விற்பனை தளத்தைக் கொண்டிருக்கும் ஷிப்ராக்கெட் நிறுவனத்தினால் கடைக்கோடிக்கும் சென்றடையும் வகையில் விநியோக சேவைகள் அளிக்க முடியும். இதன் விளைவாக நாடு முழுவதிலும் உள்ள லட்சக்கணக்கான வாடிக்கையாளர்கள் பயனடைவார்கள்.
மனித வள மேம்பாட்டு அமைச்சகம்
விடுதலைப் பெருவிழாவின் கீழ் 10-16 ஜனவரி 2022 ‘தேசிய கண்டுபிடிப்பு வாரத்திற்கு’ மத்திய கல்வி அமைச்சகம், ஏஐசிடிஇ மற்றும் டிபிஐஐடி ஏற்பாடு செய்துள்ளன
இந்தியாவின் 75 ஆண்டு கால முன்னேற்றத்தை குறிக்கும் ‘விடுதலைப் பெருவிழா’ கொண்டாட்டத்தின் ஒரு பகுதியாக 10-16 ஜனவரி 2022 ‘தேசிய கண்டுபிடிப்பு வாரத்திற்கு’ மத்திய கல்வி அமைச்சகம், ஏஐசிடிஇ மற்றும் மத்திய வர்த்தக தொழில் அமைச்சகம்  கூட்டாக ஏற்பாடு செய்துள்ளன.
இந்த புதுமை கண்டுபிடிப்பு வாரம் மத்திய கல்வி அமைச்சகத்தின் வரலாற்றுச் சிறப்புமிக்க வாரமாகும். இந்த காலக் கட்டத்தில், புதுமைக் கண்டுபிடிப்புகள் மற்றும் தொழில் முனைவோரை ஊக்குவிக்க மேற்குறிப்பிட்ட அமைப்புகள் சார்பில் விழிப்புணர்வு நிகழ்ச்சிகள் நடத்தப்படும்.
சோகோ  கழகத்தின் நிறுவனர் திரு ஸ்ரீதர் வேம்பு, இஸ்ரோ முன்னாள் தலைவர் டாக்டர் கே ராதாகிருஷ்ணன், பூல்  திரு அங்கித் அகர்வால், சேல்ஸ் ஃபோர்ஸ் நிறுவனத்தின் நிறுவனர் மற்றும் தலைமைச் செயல் அதிகாரி திருமதி அருந்ததி பட்டாச்சாரியா, ஆஸ்திரேலிய காமன்வெல்த் வங்கியின் நிர்வாக இயக்குநர் திருமதி ஸ்ரீதேவி பங்கஜம், மாருதி நிறுவனத்தின் தலைமை தொழில்நுட்ப அலுவலர் திரு சி வி ராமன் மற்றும் பலர் இந்த விழிப்புணர்வு நிகழ்ச்சிகளில் பங்கேற்று சிறப்பிக்கவுள்ளனர்.
‘கல்வி நிலையங்களில் கண்டுபிடிப்பு சூழலை உருவாக்குதல்’ என்ற தலைப்பிலான 2 நாள் மின்னணு கருத்தரங்கு கல்வி அமைச்சகத்தின் சார்பில் 11-12 ஜனவரி 2022-ல் ஏற்பாடு செய்யப்பட்டுள்ளது. இந்த மின்னணு கருத்தரங்கை மத்திய கல்வித் துறை இணையமைச்சர் திரு ராஜ்குமார் ரஞ்சன் சிங், 11 ஜனவரி 2022 அன்று காலை 10.30 மணிக்கு தொடங்கி வைக்கவுள்ளார்.
10 ஜனவரி முதல், தேசிய கண்டுபிடிப்பு போட்டி, ஸ்மார்ட் இந்தியா ஹேக்கத்தான், யுக்தி 2.0 மற்றும் டாய்கத்தான் போன்ற பல்வேறு நிகழ்ச்சிகளில் இருந்து தேர்வு செய்யப்பட்ட 75 புதுமை தொழில்நுட்பங்கள், மின்னணு கண்காட்சியில் இடம்பெறவுள்ளன.
இந்த நிகழ்ச்சி அனைத்து புதுமைக் கண்டுபிடிப்பாளர்களும் தங்களது படைப்புகளை வெளிப்படுத்தவும், இளைய தலைமுறையினர் தங்களது தொழில் முனைவு பயணத்தை மேற்கொள்ளவும் ஊக்குவிக்கும் வகையில் அமையும் என கல்வி அமைச்சகத்தின் கண்டுபிடிப்பு பிரிவு தலைமை கண்டுபிடிப்பு அதிகாரி டாக்டர் அபய் ஜெரே தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1788942
ரெயில்வே அமைச்சகம்
ஆக்ஸிஜன் எக்ஸ்பிரஸ் ரயில்கள் மூலம், 9440 மெட்ரிக் டன் ஆக்ஸிஜன் விநியோகம்
நாடு முழுவதும் பல மாநிலங்களில் இந்திய ரயில்வே சுமார் 590 டேங்கர்கள் மூலம் 9440 மெட்ரிக் டன் திரவ மருத்துவ ஆக்ஸிஜனை விநியோகித்துள்ளது.
இதுவரை 150 ஆக்ஸிஜன் எக்ஸ்பிரஸ் ரயில்கள் தங்கள் பயணத்தை முடித்து, பல மாநிலங்களுக்கு நிவாரணத்தை கொண்டு வந்துள்ளன.
தற்போது 55 டேங்கர்களில் 970 மெட்ரிக் டன் ஆக்ஸிஜனுடன், 12 ரயில்கள் சென்று கொண்டிருக்கின்றன.
தென் மாநிலங்களான கேரளா, ஆந்திரப் பிரதேசம், தெலங்கானா, கர்நாடகா மற்றும் தமிழகத்துக்கு ஆக்ஸிஜன் எக்ஸ்பிரஸ் ரயில்கள் நேற்றும், இன்றும் பல ஆக்ஸிஜன் டேங்கர்களை இறக்கியுள்ளன.
தேசிய தலைநகர் மண்டலத்துக்கு விநியோகிக்கப்பட்ட ஆக்ஸிஜன் அளவு 5000 மெட்ரிக் டன்களை கடந்து விட்டது.
கடந்த சில நாட்களாக, ஆக்ஸிஜன் எக்ஸ்பிரஸ் ரயில்கள், நாள் ஒன்றுக்கு சுமார் 800 மெட்ரிக் டன் ஆக்ஸிஜனை விநியோகித்து வருகின்றன.
கேரளா தனது முதல் ஆக்ஸிஜன் எக்ஸ்பிரஸ் ரயில் மூலம் 118 மெட்ரிக் டன் ஆக்ஸிஜனை பெற்றது.
தற்போது வரை, மகாராஷ்டிரா 521, உத்தரப் பிரதேசம் 2525, மத்தியப் பிரதேசம் 430, ஹரியானா 1228, தெலங்கானா 389, ராஜஸ்தான் 40, கர்நாடகா 361, உத்தரகாண்ட் 200, கேரளா 118, தமிழ்நாடு 151, ஆந்திரப் பிரதேசம் 116, தில்லி 3320 மெட்ரிக் டன் ஆக்ஸிஜனை பெற்றுள்ளன.
இன்னும் பல ஆக்ஸிஜன் எக்ஸ்பிரஸ் ரயில்கள் இன்று இரவு புறப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719157
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நாள் பட்ட வழக்குகளுக்கு தீர்வு காண, மத்திய அமைச்சர் டாக்டர் ஜிதேந்திர சிங் தில்லியில் 8வது அகில இந்திய ஓய்வூதிய குறை தீர் முகாமைத் தொடங்கி வைக்கிறார்
மத்திய அறிவியல் & தொழில்நுட்பம்; புவி அறிவியல்; பிரதமர் அலுவலகம், பணியாளர்கள், பொதுமக்கள் குறைகள், ஓய்வூதியங்கள், அணுசக்தி மற்றும் விண்வெளி துறை இணையமைச்சர் டாக்டர் ஜிதேந்திர சிங் டெல்லியில் 8வது அகில இந்திய ஓய்வூதிய அதாலத் எனப்படும் ஓய்வூதிய குறை தீர் முகாமை நாளை தொடங்கி வைக்கிறார். அங்கு நாள்பட்ட வழக்குகள் எடுக்கப்பட்டு தீர்க்கப்படும்.
சிக்கலான வழக்குகளை தீர்ப்பதற்காக இந்தியா முழுவதும் ஓய்வூதிய அதாலத்களுக்கு ஏற்பாடு செய்யப்படுகிறது. வெவ்வேறு இடங்களில் காணொலி மூலம் ஓய்வூதிய அதாலத் இணைக்கப்படும். தற்போது வரை 7 முறை, அகில இந்திய ஓய்வூதிய அதாலத் ஏற்பாடு செய்யப்பட்டுள்ளது, இதில் 24218 வழக்குகள் எடுக்கப்பட்டு 17235 வழக்குகள் தீர்க்கப்பட்டுள்ளன.
நாளை புதுதில்லியில் நடைபெறும் 50வது பிஆர்சி  பயிலரங்கிற்கும் அமைச்சர் தலைமை தாங்குகிறார். ஓய்வூதியம் பெறுவோர் நலத் துறையால் நடத்தப்படும் இந்த பயிலரங்கு, அடுத்த 6 மாதங்களில் ஓய்வு பெறவிருக்கும் அனைத்து அமைச்சகங்கள் / துறைகளைச் சேர்ந்த 1200 அதிகாரிகளுக்காக ஏற்பாடு செய்யப்பட்டுள்ளது.
ஓய்வூதியம் பெறுவோர் நலத் துறையால் 2017 ஆம் ஆண்டு சோதனை அடிப்படையில் ஓய்வூதிய அதாலத் திட்டம் தொடங்கப்பட்டது. 2018 ஆம் ஆண்டில் தேசிய ஓய்வூதிய அதாலத், ஓய்வூதியம் பெறுவோர் குறைகளை விரைவாகத் தீர்க்க தொழில்நுட்பத்தைப் பயன்படுத்தி நடத்தப்பட்டது.